Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, sanfermin desberdinak ospatzeko aukerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkartearen eledun Mikel Buil García jaunak, Legebiltzarreko Erregelamenduan xedatuaren babesean, gaurkotasun handiko galdera hau aurkezten du otsailaren 11ko Osoko Bilkurarako:

Aintzat hartuta COVID-19ari buruzko osasun arloko aurreikuspen guztiak: txertatzea, arriskugarritasuna eta andui berriak ugaritzea...

Zer iritzi du Osasun Departamentuak sanfermin “light” edo desberdinak ospatzeko aukerari buruz, Iruñeko alkateari pasa den astean entzun diogunaren arabera?

Iruñean, 2021eko otsailaren 5ean

Foru parlamentaria: Mikel Buil García